Irpiņa (upe)
Irpiņa (ukraiņu: Ірпінь) ir upe Ukrainā, Dņepras labā krasta pieteka. Upes garums ir 162 km un tās baseina platība ir 3340 km². Galvenais ūdens avots — kūstošie pavasara sniegi, gultne pārsvarā regulēta. Uz upes ir divas nelielas ūdenskrātuves. Irpiņas pilsēta ir vienīgā pie upes, vel pie tās ir divi pilsētciemati — Komina un Hostomeļa. Upe sākas Žitomiras un beidzas Kijivas apgabalā. Irpeņas ūdens vidējā mineralizācija ir: pavasara palos — 295 mg/dm³; vasaras-rudens mazūdens — 450 mg/dm³; ziemas mazūdens — 459 mg/dm³. Līdz gultnes regulēšanai upē mituši sami un nēģi. Sākotnējā Irpiņas un Dņepras sateka atrodas zem Kijivas ūdenskrātuves līmeņa, ko 1960. gadu vidū izveidoja Kijivas hidroelektrostacijas aizsprosts. Otrs aizsprosts uz dienvidiem no Kozaroviču ciema tika uzcelts, lai novērstu ūdenskrātuves applūšanu no Irpiņas upes baseina daļas. Irpiņa sasniedz dambi 6,5—7 metrus zem rezervuāra līmeņa, un elektriskie sūkņi to ieceļ ūdenskrātuvē.